Polisiebeamptes vas na huisroofFoto: ANA Konst. Noloyiso Rwexana, woordvoerder van die polisie, het gesê die twee beamptes, onderskeidelik 42 en 43 jaar oud, sal Woensdag in die Wynberg-landdroshof verskyn. “Een van die beamptes was aan diens toe hy in hegtenis geneem is, terwyl die ander beampte by sy huis vasgetrek is. Die inhegtenisnemings hou verband met ŉ ondersoek na ŉ saak van huisroof wat in November verlede jaar in Retreat, Kaapstad aangemeld is,” het Rwexana gesê. “Die inhegtenisneming van die beamptes bewys dat die SAPD nie slegte elemente in sy diens sal duld nie.”